Resep: Dadelkoek met roomkaasversiersel - Jou Gesin | Solidariteit WêreldJou Gesin | Solidariteit Wêreld
Tuis › Artikels › Resep: Dadelkoek met roomkaasversiersel
Resep: Dadelkoek met roomkaasversiersel
So lekker saam met ʼn koppie tee vir teetyd.
320 g volgraanbruismeel
150 g opgekapte dadels
50 g opgekapte pekanneute
½ koppie gerasperde beet
40 g gedroogde rooibosbessies
5 eetlepel sonneblomolie
115 g donkerbruin melassesuiker
1 teelepels vanillaekstrak
Verhit die oond tot 180 °C. Voer ʼn broodpannetjie uit met bakpapier en smeer goed met botter. Sif die bruismeel, neutmuskaat en kaneel saam in ʼn mengbak. Voeg die dadels, pekanneute, beet en rooibosbessies by die meelmengsel.
Meng die olie, suiker en melk in ʼn aparte mengbak. Voeg die nat bestanddele saam met die droë bestanddele en meng goed deur.
Skep die beslag in die broodpannetjie en bak in die oond vir 40-50 minute of totdat dit goudbruin en ferm is. Plaas eenkant om af te koel.
Verroom die botter en roomkaas saam in ʼn menger, voeg die versiersuiker en vanillaekstrak by. Klits goed deur.
Verwyder die koek uit die koekpannetjie. Trek die bakpapier af en plaas op ʼn koekbord. Versier met ʼn dik laag versiersel.